*Līguma par primārās veselības
aprūpes pakalpojumu sniegšanu un apmaksu*

*6.1.26.punkts*

**Kārtība par maksājuma piešķiršanu un izlietošanu ģimenes ārsta praksē nodarbinātam (papildus darbiniekam)**

1. Pamatojoties uz Ministra kabineta 2018. gada 28. augusta noteikumu Nr. 555 “Veselības aprūpes pakalpojumu organizēšanas un samaksas kārtība” (turpmāk – Noteikumi Nr.555) 267.punktu IZPILDĪTĀJAM, kas nodrošina vakcināciju pret Covid-19, DIENESTS laikposmā no 2022. gada 1. janvāra līdz 2022. gada 31.decembrim veic maksājumu par papildu darbinieka nodarbināšanu praksē Noteikumos Nr.555 noteiktā apjomā.
2. Lai pieteiktos šī pielikuma 1. punktā minētajam maksājumam, IZPILDĪTĀJS iesniedz DIENESTAM iesniegumu par jauna darbinieka piesaisti ģimenes ārsta praksē, kas ir pieņemts darbā (no jauna reģistrēts Veselības inspekcijā no 01.10.2021.), norādot tajā personas vārdu, uzvārdu, personas kodu vai ārstniecības personas identifikatoru, ārstniecības personai specialitātes nosaukumu un kodu, slodzes apjomu (0,25, 0,5, 0,75 vai 1slodze), darbā pieņemšanas datumu, kas tiek iekļauts Līguma 4. Pielikumā.
3. Saņemtais maksājums ir izlietojams tikai papildus darbinieka piesaistei darbam ģimenes ārstu praksē, lai veiktu sekojošus pienākumus:
	1. vakcinācijas, t.sk. Covid-19 kalendāra plānošanu,
	2. praksē reģistrēto pacientu kontaktinformācijas elektroniskās datubāzes veidošanu,
	3. nevakcinēto pacientu savlaicīgu apzvanīšanu, motivēšanu doties saņemt vakcināciju (t.sk. balstvakcināciju) pret Covid-19,
	4. vakcinācijas dzīvesvietā plānošanu un organizēšanu,
	5. dalību vakcinācijas procesā, t.sk. vakcīnu pasūtīšanā, uzskaitē un informācijas ievadīšanu e-veselībā,
	6. ar Covid-19 infekciju slimojošu pacientu novērošanu prakses deleģētā apjomā;
	7. ar hronisku pacientu novērošanu prakses deleģētā apjomā;
	8. citus pienākumus atbilstoši prakses reālām vajadzībām, piemēram, personu testēšanu Covid-19 infekcijas noteikšanai, darba pienākumu pārstrukturizēšanu ārstniecības personu saslimšanu gadījumos u.c.
4. IZPILDĪTĀJAM ir pienākums veikt papildus darbinieka darba laika uzskaiti un veiktā darba uzskaiti, pēc pieprasījuma DIENESTAM iesniedzot visu nepieciešamo informāciju, kas pamato maksājuma izlietošanu tam paredzētajam mērķim.
5. DIENESTAM ir tiesības veikt uzraudzības darbības par maksājuma pamatotību un izsekojamību, tai skaitā par papildus darbinieka veiktā darba rezultātiem.
6. Dienests par papildus darbinieka veiktā darba rezultātiem nosaka pēc:
	1. ir izveidota un tiek uzturēta praksē reģistrēto pacientu kontaktinformācijas elektroniskā datubāze;
	2. apzvanīti nevakcinētie praksē reģistrētie pacienti, motivēti saņemt vakcināciju pret Covid-19;
	3. nodrošināta ar Covid-19 infekciju slimojošu hronisko pacientu apzvanīšana, uzraudzība.
7. Ja, veicot šī pielikuma 5.punktā minētās uzraudzības darbības, DIENESTS konstatē, ka maksājums nav izlietots tam paredzētam mērķim, IZPILDĪTĀJS nevar uzrādīt darbinieka veiktā darba rezultātus, izmaksāto maksājumu, vai maksājums nav izlietots pilnā apmērā, DIENESTS ir tiesīgs uzdot IZPILDĪTĀJAM atmaksāt DIENESTAM (atgriezt valsts budžetā) neizlietoto maksājumu vai pieņemt lēmumu veikt ieturējumu nepamatoti veiktā maksājuma vai tā daļas apmērā.
8. Samaksu par iepriekšējo mēnesi DIENESTS veic līdz nākama mēneša 30.datumam.